NEWS | ലണ്ടൻ നഗരത്തിന്റെ പ്രധാന തെരുവുകൾ എല്ലാം പിടിച്ചടക്കി കാലാവസ്ഥാ പ്രക്ഷോഭകർ; ഡൗണിങ് സ്ട്രീറ്റും ട്രാഫാൽഗർ സ്‌ക്വയറും വരെ പ്രക്ഷോഭകരുടെ പിടിയിൽ; അനേകരെ അറസ്റ്റ് ചെയ്തിട്ടും ഫലമില്ല; പൊട്ടിത്തെറിച്ച് ബോറിസ് ജോൺസൻ; ലണ്ടനിലെ ജനജീവിതം സ്തംഭിച്ചു - MarunadanMalayali.com
ലണ്ടൻ നഗരത്തിന്റെ പ്രധാന തെരുവുകൾ എല്ലാം പിടിച്ചടക്കി കാലാവസ്ഥാ പ്രക്ഷോഭകർ; ഡൗണിങ് സ്ട്രീറ്റും ട്രാഫാൽഗർ സ്‌ക്വയറും വരെ പ്രക്ഷോഭകരുടെ പിടിയിൽ; അനേകരെ അറസ്റ്റ് ചെയ്തിട്ടും ഫലമില്ല; പൊട്ടിത്തെറിച്ച് ബോറിസ് ജോൺസൻ; ലണ്ടനിലെ ജനജീവിതം സ്തംഭിച്ചു
October 08, 2019 | 10:26 AM IST | Permalink
കാലാവസ്ഥാ പ്രക്ഷോഭകർ ലണ്ടൻ നഗരം സ്തംഭിപ്പിച്ച് കൊണ്ട് രണ്ടാഴ്ച നീളുന്ന പ്രക്ഷോഭം ആരംഭിച്ചു.ഇന്നലെ തുടങ്ങിയ സമരത്തിന്റെ ഭാഗമായി ലണ്ടൻ നഗരത്തിന്റെ പ്രധാന തെരുവുകൾ എല്ലാം ഇവർ പിടിച്ചടക്കിയിരുന്നു. ഡൗണിങ് സ്ട്രീറ്റും ട്രാൽഫാഗൽ സ്‌ക്വയറും വരെ പ്രക്ഷോഭകരുടെ നിയന്ത്രണത്തിലായിരുന്നു. തുടർന്ന് പൊലീസ് രംഗത്തെത്തി അനേകരെ അറസ്റ്റ് ചെയ്തിട്ടും ഫലമുണ്ടായില്ലെന്നാണ്. ഇത്തരത്തിലുള്ള ഒരു നാണക്കേടുണ്ടായതിൽ പൊട്ടിത്തെറിച്ച് പ്രധാനമന്ത്രി ബോറിസ് ജോൺസൻ രംഗത്തെത്തുകയും ചെയ്തിരന്നു.അക്ഷരാർത്ഥത്തിൽ പറഞ്ഞാൽ പ്രക്ഷോഭം കാരണം ലണ്ടനിലെ ജനജീവിതം സ്തംഭിച്ചിരുന്നു.
പ്രക്ഷോഭകർ ലാംബെത്ത് ബ്രിഡ്ജും വെസ്റ്റ്മിൻസ്റ്റർബ്രിഡ്ജും ഉപരോധിച്ച് കൊണ്ടാണ് പ്രക്ഷോഭത്തിന് തുടക്കം കുറിച്ചിരിക്കുന്നത്. ട്രാഫാൽഗർ സ്‌ക്വയറിൽ നടന്ന പ്രക്ഷോഭത്തിൽ സെലിബ്രിറ്റികളുടെ സാന്നിധ്യവുമുണ്ടായിരുന്നു. വൈറ്റ്ഹാൾ,ഡൗണിങ് സ്ട്രീറ്റ്, വിക്ടോറി എംബാർക്ക്മെന്റ് തുടങ്ങിയ നഗരത്തിലെ നിർണായക ഇടങ്ങളിലെല്ലാം പക്ഷോഭകർ കടുത്ത തടസമായിരുന്നു സൃഷ്ടിച്ചിരുന്നത്. വെസ്റ്റ്മിൻസ്റ്ററിലെ പ്രധാനപ്പെട്ട റൂട്ടുകളിലെല്ലാം ഇതിനെ തുടർന്ന് യാത്രാതടസങ്ങൾ ഉണ്ടായിരുന്നു. തൽഫലമായി ബസുകൾ വഴി തിരിച്ച് വിടേണ്ടി വരുകയും മോട്ടോറിസ്റ്റുകളും യാത്രക്കാരും സമയം വൈകിയെത്തി നരകയാതന അനുഭവിക്കുകയും ചെയ്തു.
വർധിച്ച് വരുന്ന ആഗോളതാപനത്തിൽ പ്രതിഷേധിച്ചുള്ള പ്രക്ഷോഭത്തിൽ പങ്കെടുത്ത് അറസ്റ്റ് വരിക്കാനും ജയിലിൽ പോകാനും നിരാഹാരമനുഷ്ഠിക്കാനും തയ്യാറായി ആയിരക്കണക്കിന് പേരാണ് ലണ്ടനിലേക്ക് ഒഴുകിയെത്തിക്കൊണ്ടിരുന്നത്. 276 പേരെ സമരത്തിന്റെ ആദ്യം ദിവസം തന്നെ പൊലീസ് അറസ്റ്റ്ചെയ്തിരുന്നു. രണ്ടാഴ്ചയിലധികം കാലത്തെ സമരപരിപാടികളാണ് സംഘാടകർ ആസൂത്രണം ചെയ്തിരിക്കുന്നത്.ട്രാഫാൽഗർ സ്‌ക്വയറിലെ പ്രക്ഷോബത്തിൽ മോഡലായ ഡെയ്സി ലോവെ, കൊമേഡിയൻ റൂബി വാക്സ, നടന്മാരായ ജൂലിയറ്റ് സ്റ്റീവൻസൻ, മാർക്ക് റൈലാൻസ് തുടങ്ങിയവർ പങ്കെടുത്തിരുന്നു.
പ്രക്ഷോഭത്തിന് ഇത്തരത്തിൽ കനത്ത ജനപിന്തുണ ലഭിച്ചിരുന്നുവെങ്കിലും ലണ്ടനിലെ താമസക്കാർ, യാത്രക്കാർ, ഹോസ്പിറ്റലിലെ രോഗികൾ, പാരാമെഡിക്സ്, തുടങ്ങിയവർ ഈ പ്രക്ഷോഭത്തിൽ കടുത്ത ധാർമിക രോഷം പ്രകടിപ്പിച്ചിട്ടുണ്ട്. പ്രക്ഷോഭം കാരണം തങ്ങളുടെ ജീവിതം നരകസമാനമായതിനാലാണിത്. കാലാവസ്ഥാ പ്രക്ഷോഭം കാരണം ഇത് രണ്ടാം വട്ടമാണ് ഈ വർഷം തലസ്ഥാനത്ത് ഈ വിധത്തിൽ ബുദ്ധിമുട്ടുകളുണ്ടായിരിക്കുന്നത്.
വെസ്റ്റ്മിൻസ്റ്റർ ബ്രിഡ്ജ്, ലാംബെത്ത് ബ്രിഡ്ജ്, വിക്ടോറി സ്ട്രറ്റ്, വൈറ്റ്ഹാൾ, ഹോഴ്സ് ഗാർഡ്സ് റോഡ്, തുടങ്ങിയിടങ്ങളിൽ പ്രക്ഷോഭകർ വഴിതടസപ്പെടുത്തിയാണ് പ്രതിഷേധിച്ചിരുന്നത്. ഇവരെ നേരിടാനായി സ്‌കോട്ലൻഡ് യാർഡ് കിണഞ്ഞ് പരിശ്രമിച്ചിരുന്നു. അനേകരം അറസ്റ്റ് ചെയത് നീക്കിയിട്ടും ക്രമസമാധാനം സാധാരണ നിലയിലാക്കാൻ പൊലീസിന് സാധിച്ചിരുന്നില്ല. വൈറ്റ്ഹാളിലെ ബാൻക്യൂറ്റ് ഹൗസിൽ മുൻ പ്രധാനമന്ത്രി മാർഗററ്റ് താച്ചറുടെ ജീവ ചരിത്രത്തിന്റെ രണ്ടാമത്തെ വോള്യം പുറത്തിറക്കുകയായിരുന്ന ബോറിസ് പ്രതിഷേധത്തെക്കുറിച്ചറിഞ്ഞ് ആ നിമിഷം കടുത്ത രോഷം പ്രകടിപ്പിച്ചിരുന്നു.
കണ്ണുകൾ ഇല്ലെങ്കിലും എപ്പോഴും പുഞ്ചിരിക്കും; രണ്ട് കണ്ണുകളുടെ സ്ഥാനത്തും ഒരു നേരിയ പാട് മാത്രമുള്ള അപൂർവ്വ ജനനം ഇതുവരെ ലോകത്ത് മൂന്ന് മാത്രം; അമ്മ ഉപേക്ഷിച്ച ഒരു സുന്ദരക്കുട്ടൻ ലോകത്തിന്റെ കണ്ണിലുണ്ണിയാകുമ്പോൾ